b"\n_START_ARTICLE_\nCharles Pahud de Mortanges\n_START_SECTION_\nBiografia\n_START_PARAGRAPH_\nVa n\xc3\xa9ixer el 13 de maig de 1896 a la ciutat de La Haia, poblaci\xc3\xb3 situada a la prov\xc3\xadncia d'Holanda Meridional._NEWLINE_Va morir a la seva resid\xc3\xa8ncia de la Haia el 7 d'abril de 1971.\n_START_SECTION_\nCarrera esportiva\n_START_PARAGRAPH_\nVa participar, als 27 anys, en els Jocs Ol\xc3\xadmpics d'estiu de 1924 realitzats a Par\xc3\xads (Fran\xc3\xa7a), on va aconseguir guanyar la medalla d'or en la prova per equips del concurs complet i on a m\xc3\xa9s finalitz\xc3\xa0 quart en la prova individual d'aquesta modalitat amb el cavall Johnny Walker. En els Jocs Ol\xc3\xadmpics d'estiu de 1928 realitzats a Amsterdam (Pa\xc3\xafsos Baixos) aconsegu\xc3\xad guanyar sengles medalles d'or en la prova individua i en la prova per equips amb el cavall Marcroix. En els Jocs Ol\xc3\xadmpics d'estiu de 1932 realitzats a Los Angeles (Estats Units) aconsegu\xc3\xad revalidar el seu t\xc3\xadtol individual i guany\xc3\xa0 la medalla de plata en la prova per equips. En els Jocs Ol\xc3\xadmpics d'estiu de 1936 realitzats a Berl\xc3\xadn (Alemanya nazi) particip\xc3\xa0 en les dues proves, si b\xc3\xa9 no finalitz\xc3\xa0 la prova per equips i fou desqualificat en la prova individual."